ชีวิตของพระเยซู

วงจรอิตาลีสมัยคริสต์ศตวรรษที่ 16 จิตรกรรมฝาผนังโดยเกาเดนซีโอ เฟอร์รารี ประกอบด้วย 21 ฉากตั้งแต่แม่พระรับสารจนถึงการคืนพระชนม์
ชีวิตของพระคริสต์ (Life of Christ) เป็นฉากชุดจากชีวิตบนโลกของพระเยซูที่เป็นหัวเรื่องที่ใช้ในการเขียนภาพชุดในศิลปะศาสนาคริสต์ มักจะเป็นชุดเอกลักษณ์หรือเป็นส่วนหนึ่งของภาพชุดชีวิตของพระนางพรหมจารี จำนวนฉากก็ต่างกันไปตามแต่เนื้อที่ใช้วาดภาพ ลักษณะการสร้างงานก็อาจจะเป็นจิตรกรรมฝาผนัง จิตรกรรมแผง หน้าต่างประดับกระจกสี เอกสารตัวเขียนสีวิจิตร พรมทอแขวนผนัง งานสลักหิน งานแกะงาช้างและอื่น ๆ บางฉากก็เป็นภาพเขียนเดี่ยว ๆ เช่น “การตรึงพระเยซูที่กางเขน” ที่นิยมเขียนกันมาก  
ชุดที่นิยมเขียนกันก็ได้แก่ชุดที่เกี่ยวกับการประสูติและพระทรมานของพระเยซู ที่นำไปสู่การตรึงพระเยซูที่กางเขนและการคืนพระชนม์ แต่ภาพเขียนที่เกี่ยวกับการเทศนาก่อนที่จะถึงเหตุการณ์ในวาระสุดท้ายของพระองค์แทบจะไม่เขียนกันในยุคกลางด้วยเหตุผลหลายอย่าง

**ฉากที่นิยมเขียนกันมาก**
ไฟล์:Relieftafel Szenen aus dem Leben Christi.jpg|220px|thumb|ฉากที่แกะบนงาช้างเป็นฉาก “การประหารทารกผู้วิมล” “พระเยซูทรงรับบัพติศมา” และ “การแต่งงานที่คานา” จากต้นคริสต์ศตวรรษที่ 5
ไฟล์:Torun kosciol sw Jakuba, Pasja 01.jpg|thumb|220px|“พระทรมาน” ราว  ค.ศ. 1490 ประกอบด้วยฉากเล็กๆ  ที่รวมทั้งฉาก  “เข้ากรุงเยรุซาเล็ม” 
ฉากหลัก ๆ ก็ได้แก่: 

**ประสูติและปฐมวัย === 
ฉากในรายการนี้อาจจะใช้เป็นฉากในภาพชุด “ชีวิตของพระนางพรหมจารี”: 
*“แม่พระรับสาร” (Annunciation) - ภาพกาเบรียลทูตสวรรค์แจ้งสารการมาประสูติของพระเยซู 
*“การประสูติของพระเยซู” (Nativity)
*“การนมัสการของโหราจารย์” (Adoration of the Magi) 
*“พระเยซูเข้าสุหนัต” (Circumcision of Christ) 
*“การถวายพระกุมารในพระวิหาร” (Presentation of Jesus)   
*“การหนีไปอียิปต์” (Flight to Egypt) หรือ “การประหารทารกผู้วิมล” (Massacre of the Innocents)   
*“พระเยซูในหมู่นักปราชญ์” (Finding in the Temple) ซึ่งเป็นฉากสุดท้ายเมื่อยังทรงพระเยาว์ที่กล่าวถึงในพระวรสารในสารบบ

**ปฏิบัติพระภารกิจ ===   
*“พระเยซูทรงรับบัพติศมา” (Baptism of Jesus) 
*“ปาฏิหาริย์จับปลา” (Miraculous Draught of Fish) มักจะเป็นส่วนหนึ่งของภาพเกี่ยวกับชีวิตของอัครสาวก
*“พระเยซูผจญมาร” (Temptation of Christ) มักจะแบ่งเป็นสามตอน 
*“งานแต่งงานที่คานา” (Wedding at Cana) เป็นฉากปาฏิหาริย์ฉากแรกที่กล่าวถึงในพระวรสาร และเป็นฉากเดียวที่มีพระแม่มารีอยู่ในฉากด้วย
*“Samaritan woman at the well” 
*“พระเยซูทรงจำแลงพระกาย” (Transfiguration of Jesus)
*“การคืนชีพของลาซารัส” (Raising of Lazarus)

**พระทรมาน ===  
*“พระเยซูอำลามารดา” (Christ taking leave of his Mother) เป็นหัวข้อที่เริ่มเขียนกันในปลายยุคกลาง - ไม่กล่าวถึงในพระวรสารฉบับใด
*“วันอาทิตย์ใบลาน” (Palm Sunday)  
*“พระเยซูกำจัดคนแลกเงิน” (Jesus and the money changers) มักจะนิยมเขียนเป็นภาพเดี่ยวตั้งแต่สมัยเรเนอซ็องท์เป็นต้นมา
*“อาหารค่ำมื้อสุดท้าย” (Last Supper) และ พระเยซูล้างเท้าอัครทูต (Washing of feet)
*“พระเยซูในสวนเกทเสมนี” (Agony in the Garden) 
*“พระเยซูถูกจับ” (Arrest of Jesus) 
*“พระเยซูถูกพิพากษา” (Sanhedrin Trial of Jesus)- “พระเยซูต่อหน้าปีลาต” (Christ before Pontius Pilate )  
*“พระเยซูถูกเฆี่ยน” (Flagellation of Christ)   
*“พระเยซูทรงมงกุฏหนาม” (The Crowning with Thorns)   
*“คนนี้ไงล่ะ” (Ecce homo)   
*“พระเยซูทรงแบกกางเขน” (Christ carrying the Cross)   
*“การตรึงพระเยซูที่กางเขน” (Crucifixion of Jesus) มักจะแบ่งเป็นฉากย่อย ๆ
*“การอัญเชิญพระศพลงจากกางเขน” (Deposition of Christ)   
*“โทมนัสกับร่างพระเยซู”  (Lamentation of Christ)
*“สรงน้ำมันหอมพระเยซู” (Epitaphios หรือ  Anointing of Christ) 
*“การบรรจุพระศพพระเยซู” (Entombment of Christ)
*“การเสด็จสู่แดนผู้ตาย” (Harrowing of Hell) ไม่ได้อยู่ในพระวรสาร
*“การคืนพระชนม์ของพระเยซู” (Resurrection of Jesus)
*“อย่าหน่วงเหนี่ยวเราไว้” (Noli me tangere)
*“พระเยซูพบเอ็มมาอุส” (Meeting Emmaus หรือ Supper at Emmaus)
*“ความกังขาของนักบุญทอมัส” (Doubting Thomas)
*“พระเยซูเสด็จขึ้นสู่สวรรค์” (Ascension of Jesus)

**อ้างอิง**

**ดูเพิ่ม **
 ชีวิตของพระนางพรหมจารี - ศิลปะศาสนาคริสต์ - พระทรมานของพระเยซู 

**แหล่งข้อมูลอื่น**
 ภาพชุดชีวิตของพระเยซูจากสมัยโรมาเนสก์ “หนังสือสวดมนต์เซนต์อัลบัน” date=2006-02-27 - ภาพชุดชีวิตของพระเยซูในวัดประจำท้องถิ่นในอังกฤษ- วิทยานิพนธ์ภาพชุดชีวิตของพระเยซูพระคัมภีร์อาวิลา โดยมอนิคา แอนน์ วอล์คเคอร์-วาดิลโล date=2021-11-16  (ขนาดไฟล์ 6.5MB)- ภาพชุดชีวิตของพระเยซูโดยดือเรอร์  date=2008-05-16  จาก พิพิธภัณฑ์ศิลปะฮาร์วาร์ด- รูปสัญลักษณ์ในคริสต์ศาสนา จากมหาวิทลัยแห่งรัฐออกัสตา

หมวดหมู่:พระเยซู